b"\n_START_ARTICLE_\nKarl Eusebius de Liechtenstein\n_START_SECTION_\nBiografia\n_START_PARAGRAPH_\nNascut a Negre Kosteletz, era el quart fill del pr\xc3\xadncep Karl I de Liechtenstein. Amb la mort del seu gem\xc3\xa0 Enric el 1612 va passar a ser l'hereu del t\xc3\xadtol. _NEWLINE_Quan el seu pare va morir el 1627 nom\xc3\xa9s tenia 16 anys, motiu pel qual els seus oncles, Gundaker i Maximili\xc3\xa0, van fer de tutors fins al 1632. _NEWLINE_Des de 1639 va ocupar el c\xc3\xa0rrec de Governador Regional Superior de Sil\xc3\xa8sia. A partir d'una llei del rei Ferran III estava obligat a col\xc2\xb7laborar amb l'ex\xc3\xa8rcit austr\xc3\xadac durant la guerra dels trenta anys. _NEWLINE_Karl Eusebius va ser capit\xc3\xa0 en cap de l'Alta i la Baixa Sil\xc3\xa8sia entre 1639 i 1641._NEWLINE_Despr\xc3\xa9s de la Guerra dels Trenta Anys, es va esfor\xc3\xa7ar a restablir econ\xc3\xb2micament les possessions de la seva fam\xc3\xadlia. A m\xc3\xa9s va haver de fer front a una sent\xc3\xa8ncia de la Cort que declarava il\xc2\xb7leg\xc3\xadtimes algunes possessions adquirides pel seu pare. Aquesta sent\xc3\xa8ncia l'obligava a pagar 1,7 milions de florins._NEWLINE_Un cop va aconseguir pagar el deute, va preferir invertir en art doncs creia que podia ser un millor llegat per a la seva descend\xc3\xa8ncia. Va ser el primer membre de la fam\xc3\xadlia en comen\xc3\xa7ar una col\xc2\xb7lecci\xc3\xb3 d'art: va adquirir pintures, escultures de bronze, objectes d'artesania juntament amb una col\xc2\xb7lecci\xc3\xb3 d'armes._NEWLINE_Tamb\xc3\xa9 va mostrar inter\xc3\xa8s per la cria de cavalls i per l'arquitectura, arribant a escriure un llibre sobre aquest tema el 1675. _NEWLINE_Va morir als 72 anys i va ser sepultat a l'esgl\xc3\xa9sia que havia fet construir el seu oncle Maximili\xc3\xa0 a Branov U Brna on tamb\xc3\xa9 estaven enterrats els seus progenitors."